**Ενότητα 7η –**

**ΤΕΧΝΗ**

**Ορισμός**

**Τέχνη:**

είναι η έκφραση, η αποκάλυψη του ωραίου. Είναι η δημιουργία έργων μέσα από τα οποία ο δημιουργός τους, ο καλλιτέχνης, επιδιώκει να εξωτερικεύσει τα συναισθήματά του, τα βιώματά του, τις ιδέες τους και να επικοινωνήσει με τον κόσμο, προκαλώντας ταυτόχρονα αισθητική συγκίνηση.

**Αισθητική συγκίνηση:**

εννοούμε τη συναισθηματική εξύψωση που νιώθει κανείς όταν έρθει σε επαφή με το ωραίο. Τότε νιώθουμε την ψυχή μας να γεμίζει από ένα αίσθημα πληρότητας, ευφορίας, χαράς. Το ίδιο μπορεί να συμβεί, αν διαβάσουμε ένα λογοτεχνικό κείμενο ή αν σταθούμε μπροστά σε έναν πίνακα ζωγραφικής.

**Ο καλλιτέχνης:**

είναι ένα ιδιαίτερα χαρισματικό και εμπνευσμένο άτομο. Διαθέτει το ταλέντο, το έμφυτο αυτό χάρισμα του δημιουργού, που τον οδηγεί στο να παράγει όμορφα και πρωτότυπα δημιουργήματα. Διακρίνεται για την ευαισθησία και τη δημιουργική φαντασία, γι’ αυτό έχει τη δύναμη να μετουσιώνει σε τέχνη τις ιδέες και τα συναισθήματά του.

***Μορφές της τέχνης***

**Καλές τέχνες:** Λογοτεχνία (ποίηση και πεζογραφία), εικαστικές τέχνες (ζωγραφική, γλυπτική, αρχιτεκτονική), κινητικές τέχνες ή τέχνες του χρόνου (μουσική, θέατρο, χορός, κινηματογράφος, όπερα)

**Εφαρμοσμένες τέχνες:** Αγγειοπλαστική, χρυσοχοϊα, η τέχνη του επίπλου, η διακόσμηση, η τέχνη του γυαλιού, κ.λ.π.

**Γραφικές τέχνες:** Χαλκογραφία, ξυλογραφία, λιθογραφία

***Η αξία της τέχνης:***

 Προβληματίζει και ευαισθητοποιεί

 Εξευγενίζει τον άνθρωπο

 Ψυχαγωγεί

 Ενώνει τους ανθρώπους και τους λαούς

 Οδηγεί στην αυτογνωσία και την αυτοκριτική

 Προβάλλει πρότυπα και αξίες

 Η τέχνη σταματά τον χρόνο

1. **Στις παρακάτω προτάσεις να εντοπίσετε τις δευτερεύουσες προτάσεις, να υπογραμμίσετε το σύνδεσμο εισαγωγής και να βάλετε κόμμα όπου χρειάζεται:**

**-** Είναι τόσο καλός δάσκαλος ώστε οι μαθητές κρέμονται από τα χείλη του.

**-** Δεν είμαι τέτοιος ώστε να μη μου έχεις εμπιστοσύνη.

**-** Το άλμα μας εντυπωσίασε τόσο που μας άφησε με το στόμα ανοιχτό.

**-** Δεν είμαι ρομπότ για να καταφέρνω τα πάντα.

**-** Δεν είμαι τόσο ανόητος να τα πω όλα.

1. **Να συμπληρώσετε τα κενά με αποτελεσματικές προτάσεις:**

α. Το κρύο ήταν τόσο διαπεραστικό, ……………………………

β. Δούλεψα τόσες πολλές ώρες, ………………………………

γ. Δυστυχώς δεν έχω τόση υπομονή, …………………………

δ. Ήταν τόσο δυνατή η βροχή, …………………………………

ε. Η είσοδος είναι φτιαγμένη έτσι, ……………………………

1. **Να εντοπίσετε το είδος των δευτερευουσών προτάσεων και να υπογραμμίσετε το σύνδεσμο εισαγωγής:**

 Κάνει πολλή ζέστη, αν και δεν ήρθε ακόμα το καλοκαίρι.

 Κάποιοι παρουσιάζονται ως τραγουδιστές, ενώ δεν έχουν ταλέντο.

 Μολονότι σκοτείνιασε ο ουρανός, δεν έβρεξε.

 Και που έκανες το δικό σου, δεν πέτυχες τίποτα.

 Εμείς θα ζήσουμε αξιοπρεπώς κι ας είμαστε φτωχοί.

1. **Να αντικαταστήσετε τους επιρρηματικούς προσδιορισμούς με εναντιωματικές προτάσεις:**

α. Παρά τα χρόνια του, ήταν ακμαίος.

β. Αυτό το έκανα παρά τη θέληση μου.

γ. Παρόλα τα πολλά χρήματα του, κυκλοφορεί με ένα παμπάλαιο αυτοκίνητο.

δ. Παρά τις συνεχόμενες παρατηρήσεις μου, συνεχίζεις τη φασαρία.